岑小林 (運動員)

岑小林，花名光速少年，係中國嘅一位少年跳繩運動員，貴州黔東南州嘅苗族人。曾經喺2015年11月26～28號辦嘅第一屆世界學生跳繩錦標打破咗世界紀錄而出名。

三度破世界紀錄

2015年11月26～28號，第一屆世界學生跳繩錦標賽喺阿聯酋杜拜舉辦，岑小林代表中國隊參加個人比賽。比賽完咗之後，佢跳出咗30秒單腳108次，3分鐘單搖跳單腳548次嘅恐怖紀錄，搞到全場裁判O嗮嘴，數咗8次先至數到出嚟。結果被國際大會頒咗佢係世界上跳得最快嘅細路。

2016年7月9號，喺花都東鳳體育館辦嘅全國性跳繩大賽當日，岑小林以一分鐘444下嘅成績再次刷新自己創造嘅世界紀錄。

2017年1月27號，佢參加咗CCTV-1嘅《挑戰不可能》節目，重一舉搞冧咗澳洲跳繩代表——賓·古伯同日本跳繩代表——黑野寬馬。

2017年7月9號，佢喺花都舉辦嘅中華人民共和國跳繩總決賽以一分鐘448下刷新咗2016年保持嘅紀錄。

2018年7月31號，喺上海舉辦嘅世界跳繩錦標賽入面，佢以一分鐘456下嘅成績再次刷新世界紀錄。

攷

小林
類:貴州人
類:苗族人
類:跳繩運動員
類:人類之最